გოგრიჭა
გოგრიჭა (ლათ. Cephalanthera) — ბალახოვან მცენარეთა გვარი ჯადვარისებრთა ოჯახისა. ღერო სწორმდგომი და შეფოთლილია. ყვავილები მეწამული, თეთრი ან ყვითელია, შეკრებილია თავთავისებრ ყვავილედებში. იმტვერება ფუტკრების მეშვეობით, რომლებსაც იზიდავს ნექტრით მდიდარი სხვა სახეობის მცენარეების მსგავსი ყვავილებით („მოტყუებითი ატრაქტაცია“). ცნობილია დაახლოებით 15 სახეობა. გავრცელებული არიან ევროპასა და აღმოსავლეთ აზიაში, ერთი სახეობა (C. austinae) — ჩრდილოეთ ამერიკის დასავლეთ ნაწილში. საქართველოში გვხვდება C. damasonium, C. longifolia, C. rubra და C. caucasica